Document ID: /roh_data/filtered/fineweb-2-filterrobots_roh.jsonl.gz/10698

L'um da 40 onns era gia vi da preparar il cockpit per sgular da Stuttgart a Lissabon. Ad in collavuratur da la plazza aviatica era dentant dà en egl ch'il pilot gieva sin chommas malsegiras e ch'el savurava d'alcohol. Sin quai ha el infurmà l'inspecziun da traffic aviatic e la polizia. Uschia ha el pudì impedir, ch'il pilot alcoholisà metta en privel ils 106 passagiers.
Quels han stuì passentar la notg en in hotel, cunquai ch'i na steva betg a disposiziun ina crew, ch'avess pudì surpigliar il sgol.
Cauziun da 10'000 francs
La procura publica e la polizia examineschan il cas. Per entant avevan els arrestà il pertutgà. Grazia ad ina cauziun da 10'000 euros è el per entant però puspè liber. Sia licenza da sgular è vegnida confiscada.
RR novitads 10:00